Cuneiform Tablet Kt b/k 95
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma nu-ur-IŠTAR DUMU i-lá-áb-ra-at-ba-ni-ma a-na šu-bé-lim qí-bi-ma a-ḫi a-ta be-lí a-ta la na-ak-ra-ku lá a-ḫi-a-ku ší-ir-kà da-ma-kà a-na-ku me-tám i-a-tí ú me-er-i i-na ki-ší-ir-ší-im té-ṭi-ir-ni-ni-a-tí um-ma a-ta-ma a-na a-wi-li-ma eṭ-lu-um a-ḫi lá na-kà-ar lá a-ḫi a-ta a-na a-wi-li a-wa-tám ku-zu-ub-tám iš-té-et qá-ri-ib ṣú-ba-tám iš-té-en₆ ší-na a-na GAL sí-mì-il₅-tim ki-bi-sà-ma eṭ-lu-tum lá i-mu-tù a-wa-tim a-ni-a-tim ki-ma ša ku-wa-a-tù-ni-ma a-ta a-at-ú-šu-nu-tí ú ḫu-lá-lu-um iš-tí-kà li-iṭ-ḫi ší-im TÚG.ḪI.A ša ta-na-dí-a-ni a-na ba-áb a-wa-tí-šu-nu lu-ma-li-ú a-ḫi a-ta be-lí a-ta i qá-qí-ri-im ša-nim té-ṭí-ra-ni tí-ma-li i-nu-mì ma-ša-ni áš-e-kà-ma ki-ša-ra-num e-zi-iš uš-té-li-a-ni